Monta jakuo

La Nigra penelopo aŭ Monta jakuo (Penelopina nigra) estas specio de birdo de la familio de Kracedoj kiu parencas al nestamasuloj de Aŭstralazio. Oni ne konas subspeciojn.Clements, J. F. 2007. The Clements Checklist of Birds of the World, 6th Edition. Cornell University Press. Elŝutebla el Cornell Lab of Ornithology 

 Distribuado, habitato kaj statuso 
Ĝi troviĝantas en altaj teroj (de tie la komuna nomo Monta jakuo) de Salvadoro, Gvatemalo, Honduro, suda Meksiko, kaj Nikaragvo.  
eta|maldekstra|Masklo (bluecnigra) kaj ino (bruna)
Ties natura habitato estas subtropikaj aŭ tropikaj humidaj montararbaroj de 500 al 2500 metroj super marnivelo. Ties populacio malpliiĝis multe lastatempe: Listita kiel specio Malplej Zorgiga en 1994, ĝi estis suprenlistita al Preskaŭ Minacata en 2000 kaj, oni determinis, ke ĝi estas malpli komuna ol iame supozite, al Vundebla en la IUCN Ruĝa Listo de 2007.Vidu BirdLife International (2004, 2007a,b).

 Aspekto 
Ili estas 59 al 65 cm longaj. La specio estas klara kazo de seksa dimorfismo. La plumaro de maskloj estas nigra kaj brila en dorso kaj flugiloj kaj malhelbruna en ventro; ĉe inoj estas bruneca strie je nigra, kun pli malhela vosto kun nigraj bendoj. Ambaŭkaze la beko kaj gorĝosako estas ruĝaj same kiel la kruroj. Estas ankaŭ blueca nuda haŭtaĵo ĉirkaŭokula.

 Referencoj 

 BirdLife International (2007a): [ 2006-2007 Ruĝlista statusoŝanĝoj  ]. Alirita 2007-AŬG-26.
 BirdLife International (2007b): Highland Guan - BirdLife Species Factsheet. Alirita 2007-AŬG-26.
 Rodríguez Mahecha, José Vicente; Nigel Hughes; Olga Nieto kaj Ana María Franco (2005) Paujiles, Pavones, Pavas & Guacharacas: 94. Bogotá: Conservación Internacional. ISBN 958-97690-3-9

Kategorio:Kracedoj
Kategorio:Kokoformaj
Kategorio:Birdoj de Ameriko